Naujojo Lentvario akis
Naujojo Lentvario akis – ežerėlis Lietuvoje, Trakų rajone, Lentvario miesto šiaurrytiniame pakraštyje, Naujojo Lentvario kaime. Ežerėlis beveik apvalus, jo skersmuo ~ 0,1 km. Altitudė 138,3 m. Krantai žemi, pelkėti, apaugę medžiais ir krūmynais. Pietinėje pakrantėje auga miškelis. Šiaurėje per pelkę išteka upeliukas link Fabriko upelio (Moluvenės baseinas).